
Pirkimo sąlygų 3 priedas
Projektas

[bookmark: _Hlk101473630]METROLOGINĖS PATIKROS, KALIBRAVIMO PASLAUGŲ VIEŠOJO PIRKIMO – PARDAVIMO SUTARTIS NR. 
(1-3 pirkimo dalims)

2024  m.                                               d.
Vilnius

         Sutartis sudaroma vadovaujantis Metrologinės patikros, kalibravimo paslaugų, atviro supaprastinto konkurso būdu CVP IS elektroninėmis priemonėmis, pirkimo Nr. XXXX rezultatais.  

Aplinkos apsaugos agentūra, juridinio asmens kodas 188784898, kurios registruota buveinė A. Juozapavičiaus g. 9, LT-09311 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama _____________________ (pareigos, vardas, pavardė), veikiančio (-ios) pagal Aplinkos apsaugos agentūros nuostatus, patvirtintus Lietuvos Respublikos aplinkos ministro 2004 m. liepos 14 d. įsakymu Nr. D1-385 „Dėl Aplinkos apsaugos agentūros nuostatų patvirtinimo“ (toliau – Užsakovas), 

ir
______________________ juridinio asmens kodas ________ (nurodomas kodas), kurio registruota buveinė yra _________________ (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama _______________________(pareigos, vardas, pavardė), veikiančio (-ios) pagal _________________________(dokumentas, kurio pagrindu veikia asmuo) (toliau – Teikėjas),

toliau kartu šioje paslaugų teikimo viešojo pirkimo–pardavimo sutartyje vadinami Šalimis, o kiekvienas atskirai – Šalimi,

sudarė šią paslaugų teikimo viešojo pirkimo–pardavimo sutartį (toliau – Sutartis):


1. SUTARTIES DALYKAS

1.1. Šia Sutartimi perkamos Metrologinės patikros, kalibravimo paslaugos (toliau – Paslaugos):
1.1.1. 1 pirkimo dalis – oro (dujų) greičio, dujų ir vandens tūrio debito matavimo priemonių ir oro paėmimo priemonių metrologinės patikros ir kalibravimo paslaugos.
1.1.1. 2 pirkimo dalis – ilgio, masės, laiko ir kitų matavimo priemonių metrologinės patikros ir kalibravimo paslaugos.
1.1.1. 3 pirkimo dalis – vandens ir dujų analizatorių metrologinės patikros ir kalibravimo paslaugos.
1.2. Perkamų Paslaugų apimtys, reikalavimai, Paslaugų teikimo terminai nurodyti Paslaugų Techninėje specifikacijoje, kuri yra sutarties 1 priedas.

2. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

2.1. Sutartis įsigalioja abejoms Sutarties Šalims ją pasirašius (paskutinio parašo data) (2, 3 pirkimo dalims), bet ne anksčiau, kaip 2025 m. kovo 1 d. (1 pirkimo daliai).
2.2. Sutarties vykdymo pradžia laikoma Sutarties įsigaliojimo diena.
2.3. Teikėjas Paslaugas teikia Techninėje specifikacijoje nurodytais terminais. 
2.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe (įskaitant atsakomybę dėl padarytos žalos (nuostolių)) bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
2.5. Sutarties galiojimo terminas – 25 mėnesiai nuo Sutarties įsigaliojimo dienos, Paslaugų teikimo terminas – 24 mėnesiai nuo Sutarties įsigaliojimo dienos. 

3. SUTARTIES KAINA, KAINODAROS TAISYKLĖS IR MOKĖJIMO SĄLYGOS

3.1. Sutarčiai taikoma fiksuoto įkainio kainodara. Galutinė Sutarties kaina, kurią Užsakovas turės sumokėti Teikėjui, priklausys nuo vykdant Sutartį suteiktų Paslaugų kiekio (apimties). Paslaugos bus perkamos pagal poreikį. Į Paslaugų įkainius turi būti įskaičiuotas Paslaugų įkainis, darbuotojų darbo užmokestis, su Paslaugų teikimu susijusios išlaidos ir visos kitos išlaidos ir mokesčiai, pridėtinės vertės mokestis (toliau – PVM). Sudarydamas Sutartį, Teikėjas įvertina visas Paslaugų apimtis bei prisiima riziką dėl išlaidų dydžių svyravimo iki įkainių peržiūros pagal šios Sutarties sąlygas. 
[bookmark: _Hlk75946214][bookmark: _Hlk75944559][bookmark: _Hlk75944655]3.2. Maksimali Sutarties kaina (I pirkimo daliai – 31 000,00 Eur su PVM, II pirkimo daliai – 18 000,00 Eur su PVM, III pirkimo daliai – 42 000,00 Eur su PVM):
	Pradinė Sutarties vertė be PVM
	Nurodyti sumą skaičiais ir mokėjimo valiutą
Nurodyti sumą ir mokėjimo valiutą žodžiais


	PVM 
	Nurodyti sumą procentais 
Nurodyti sumą ir mokėjimo valiutą žodžiais


	Bendra Sutarties kaina 
(Sutarties kaina su PVM)
	Nurodyti sumą skaičiais ir mokėjimo valiutą
Nurodyti sumą ir mokėjimo valiutą žodžiais




3.3. Jei 3.2 papunktyje nurodyta Sutarties suma skaičiais neatitinka sumos žodžiais, teisinga laikoma suma žodžiais. 
3.4. Šios Sutarties 3.2 papunktyje nurodyta bendra Sutarties kaina yra vienintelis Užsakovo mokėtinas maksimalus atlyginimas Teikėjui pagal Sutartį. Užsakovas užsako Paslaugas ir apmoka už jas pagal poreikį ir neprivalo užsakyti Paslaugų už visą bendrą sutarties kainą.
3.5. Mokėjimo tvarka:
[bookmark: _Hlk37322756]3.5.1. Teikėjas, suteikęs Techninėje specifikacijoje nurodytas Paslaugas, pateikia Užsakovui PVM sąskaitą-faktūrą, kuri yra laikoma Paslaugų perdavimo–priėmimo aktu.
[bookmark: _Hlk37322865]3.5.2. Užsakovas įvertina Teikėjo pateiktus Techninėje specifikacijoje nurodytus dokumentus. Tuo atveju, jeigu pateikti dokumentai neatitinka Techninės specifikacijos, Užsakovas parengia raštą Teikėjui, nurodydamas konkrečius Paslaugų trūkumus ir nustatydamas terminus jų ištaisymui. Parengtą raštą kartu su pridėtais Techninėje specifikacijoje nurodytų dokumentų egzemplioriais Užsakovas grąžina Teikėjui. Tuo atveju, jeigu Teikėjas neištaiso Paslaugų trūkumų, Užsakovas turi teisę teikti siūlymą dėl Sutarties nutraukimo Sutarties 9.6 papunktyje nurodyta tvarka.
3.5.3. Tuo atveju, jeigu Sutartis yra nutraukiama Sutarties 9.6 papunktyje nurodyta tvarka, tačiau Užsakovas priima dalį tinkamai perduotų Paslaugų, Užsakovas gali atsiskaityti Teikėjui už faktiškai perduotas tinkamas ir kokybiškas Paslaugas.
3.5.4. Užsakovas per 30 (trisdešimt) kalendorinių dienų nuo PVM sąskaitos (-ų) faktūros (-ų) gavimo dienos už Paslaugas Teikėjui atsiskaito mokėjimo pavedimu į Teikėjo sąskaitoje faktūroje nurodytą banko sąskaitą. Apmokėjimas laikomas įvykdytu, kai lėšos nurašomos nuo Užsakovo sąskaitos.
3.5.5. Vykdant Sutartį, PVM sąskaitos faktūros, sąskaitos faktūros, avansinės sąskaitos teikiamos naudojantis Sąskaitų administravimo bendrosios informacinės sistemos SABIS priemonėmis.
3.6. Užsakovas už Paslaugas Teikėjui atsiskaito mokėjimo pavedimu į Teikėjo sąskaitoje faktūroje nurodytą banko sąskaitą:
Sąskaitos Nr. (nurodyti sąskaitos Nr.)
Bankas (nurodyti banko pavadinimą)
Kodas (nurodyti banko kodą).
3.7. Sutartyje numatyta Paslaugų kaina / įkainiai per visą šios Sutarties galiojimo laiką negali būti keičiama, išskyrus šioje Sutartyje numatytas išimtis.
3.8. Jei Sutarties vykdymo metu teisės aktais pakeičiamas taikomas PVM tarifas, Sutarties kaina / įkainiai perskaičiuojami tokiu pat santykiu, kokiu pasikeičia PVM. Pasikeitus kitiems mokesčiams, šios Sutarties kaina / Paslaugų įkainiai nebus perskaičiuojami. Perskaičiavimas įforminamas Šalių susitarimu, kuris tampa neatsiejama Sutarties dalimi. Perskaičiuoti įkainiai taikomi už tas Paslaugas, už kurias PVM sąskaita faktūra išrašoma galiojant naujam PVM tarifui.
3.9. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių  nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso „M7120 Techninis tikrinimas ir analizė“ pokytis (k), apskaičiuotas kaip nustatyta 3.12 punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.10. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius.
3.11. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
3.12. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo)
a1 – perskaičiuotas (pakeistas) įkainis (Eur be PVM)
k – pagal Ūkio subjektams suteiktų paslaugų kainų indeksą „M7120 Techninis tikrinimas ir analizė“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.), kur
Indnaujausias – kreipimosi dėl įkainių perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų indeksas „M7120 Techninis tikrinimas ir analizė“.
Indpradžia – laikotarpio pradžios datos (ketvirčio) Ūkio subjektams suteiktų paslaugų kainų indeksas „M7120 Techninis tikrinimas ir analizė“. Pirmojo perskaičiavimo atveju laikotarpio pradžia (ketvirtis) yra Sutarties įsigaliojimo dienos ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio perskaičiavimo metu naudotos paskelbto atitinkamo indekso reikšmės ketvirtis.
3.13. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
3.14. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 
3.15. Užsakovas, vadovaudamasis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, 19 punktu (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13, redakcija) esant poreikiui, gali įsigyti nenurodytų techninėje specifikacijoje, tačiau su pirkimo objektu susijusių paslaugų. Šių paslaugų Užsakovas pirks ne daugiau kaip 10 procentų pradinės sutarties vertės. Už techninėje specifikacijoje nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis.


4. BAUDA

4.1. Teikėjui nevykdant Sutarties ar Paslaugų kokybei neatitinkant Sutarties ir jos prieduose nustatytų reikalavimų, Teikėjas sumoka Užsakovui 10 proc. nuo Bendros Sutarties kainos baudą ne vėliau kaip per 7 (septynias) kalendorines dienas nuo tos dienos, kai Užsakovas raštu informavo Teikėją apie nevykdomą Sutartį ar nustatytus Paslaugų trūkumus.

5. ŠALIŲ TEISĖS IR PAREIGOS

5.1. Teikėjo pareigos:
5.1.1. teikti Paslaugas laiku, kokybiškas ir atitinkančias Sutartyje bei jos priede (Techninėje specifikacijoje) nustatytus reikalavimus;
5.1.2. vykdyti Užsakovo nurodymus, būtinus tinkamam Sutarties įvykdymui ir (ar) jos trūkumų pašalinimui;
5.1.3. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
5.1.4. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui teikti Paslaugas;
5.1.5. per Užsakovo nurodytą terminą pašalinti Paslaugų teikimo trūkumus;
5.1.6. apsaugoti Užsakovą nuo bet kokių pretenzijų, nuostolių, atsirandančių dėl Teikėjo veiksmų ar aplaidumo vykdant Sutartį, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
5.1.7. vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija) (toliau – Tvarkos aprašas) 4.4.4 papunkčiu, vykdant Sutartį laikytis šių aplinkosauginių principų:
· naudoti mažiau gamtos išteklių. Mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninę dokumentaciją, perdavimo – priėmimo aktus, sąskaitas ar kitą dokumentaciją teikti tik elektroniniu formatu, pasirašyti elektroniniu parašu. Išimtinais atvejais gali būti teikiami ir popieriniai dokumentai susiję su Sutarties vykdymu, jeigu tai privaloma pagal teisės aktus ir (ar) Užsakovas nurodo tokį būtinumą. Esant būtinybei spausdinti dokumentus, turi būti naudojamas popierius atitinkantis Tvarkos aprašo 2 priedo 1 skyriuje „Popierius ir jo gaminiai“ išdėstytus minimalius aplinkos apsaugos kriterijus. Vykdamas į Paslaugų teikimo vietą ar iš jos rinktis optimalų maršrutą, netaršias transporto priemones, vengti piko valandų t. y. vykti nuo 10:00 val. iki 15:00 val. pirmadieniais – ketvirtadieniais ir nuo 10:00 val. iki 14:00 val. penktadieniais; 
5.1.8. jeigu pirkimo vykdymo metu nebuvo tikrinama Teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Teikėjas įsipareigoja Užsakovui, kad Sutartį vykdys tik tokią teisę turintys asmenys.
5.2. Teikėjo teisės:
5.2.1. gauti šioje Sutartyje nustatytomis sąlygomis ir tvarka apmokėjimą už tinkamai suteiktas Paslaugas;
5.2.2. kitos teisės, nustatytos Sutartyje bei Lietuvos Respublikos galiojančiuose teisės aktuose.
5.3. Užsakovo pareigos:
5.3.1. teikti Teikėjui pagal kompetenciją informaciją ar dokumentus, būtinus Paslaugoms suteikti;
5.3.2. sąskaita faktūra (kuri laikoma Paslaugų perdavimo-priėmimo aktu) priimti iš Teikėjo pagal Sutarties ir Techninės specifikacijos reikalavimus tinkamai ir nustatytu laiku suteiktas Paslaugas ir apmokėti už jas pagal Sutarties sąlygas;
5.3.3. paskirti atstovą, kuris bus atsakingas už visų Sutarties galiojimo metu kylančių klausimų koordinavimą;
5.3.4. neatskleisti trečiosioms šalims informacijos, kurią Teikėjas nurodė kaip konfidencialią (konfidencialios informacijos samprata apibrėžta Lietuvos Respublikos civilinio kodekso 1.116 str.);
5.3.5. vykdyti kitus savo įsipareigojimus pagal Sutartį.
5.4. Užsakovo teisės:
5.4.1. teikti pretenzijas Teikėjui dėl Paslaugų kokybės;
5.4.2. reikalauti, kad Teikėjas sumokėtų Sutartyje numatytas baudas, delspinigius Sutarties pažeidimo atveju;
5.4.3. teikti pastabas Teikėjui bei nurodymus, pateikti papildomus dokumentus ar instrukcijas ir reikalauti, kad į jas būtų atsižvelgta, jei tai būtina tinkamai įvykdyti Sutartį ir (ar) jos įgyvendinimo metu iškilusiems trūkumams pašalinti;
5.4.4.  kitos teisės, numatytos Sutartyje bei Lietuvos Respublikos galiojančiuose teisės aktuose.

6. SUBTIEKĖJAI IR JŲ KEITIMO TVARKA 

6.1. Susitarimas, pagal kurį Teikėjas dalies įsipareigojimų, numatytų Sutartyje, vykdymui pasitelkia trečiąjį asmenį, yra laikomas subtiekimu. Toks susitarimas galioja, jei jis sudarytas raštu. Teikėjas, dalį Paslaugų perduodamas subtiekėjui, yra atsakingas už subtiekėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
6.2. Sutarčiai vykdyti pasitelkiami šie subtiekėjai:                                    .
6.3. Jei Užsakovas turi pagrįstų įtarimų, kad subtiekėjas yra nekompetentingas vykdyti nustatytas pareigas, gali reikalauti Teikėjo nedelsiant pakeisti subtiekėją arba reikalauti, kad Teikėjas pats vykdytų subtiekėjui perduotus sutartinius įsipareigojimus.
6.4. Sutarties vykdymo metu, jei subtiekėjas netinkamai vykdo įsipareigojimus arba sustabdo savo veiklą, taip pat tuo atveju, kai subtiekėjas nepajėgus vykdyti įsipareigojimų dėl iškeltos bankroto bylos, bankroto proceso vykdymo ne teismo tvarka, restruktūrizavimo, priverstinio likvidavimo procedūros arba jiems vykdomų analogiškų procedūrų, arba esant kitoms objektyvioms aplinkybėms, Teikėjas gali pakeisti subtiekėją. Apie tai Teikėjas iš anksto ne vėliau kaip prieš 10 (dešimt) darbo dienų raštu turi informuoti Užsakovą, nurodydamas subtiekėjo pakeitimo priežastis ir būsimą subtiekėją. Teikėjo pasirinktas subtiekėjas galės būti keičiamas, jei bus gautas Užsakovo sutikimas.
6.5. Užsakovas per 10 (dešimt) darbo dienų nuo pranešimo apie numatomą keisti subtiekėją gavimo dienos turi pranešti Teikėjui apie savo sprendimą, o jei sprendimas yra neigiamas – nurodyti priežastis.
6.6. Subtiekėjo keitimas įforminamas Sutarties Šalių pasirašytu papildomu susitarimu prie Sutarties.
 6.7. Sudarius pirkimo sutartį, tačiau ne vėliau negu pirkimo sutartis pradedama vykdyti, Teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus bei nedelsiant pranešti apie tokios informacijos pasikeitimą visos Sutarties vykdymo metu. Teikėjas taip pat įsipareigoja pranešti atitinkamą informaciją ir apie naujus subtiekėjus, kuriuos Teikėjas ketina pasitelkti vėliau vykdydamas Sutartį.
6.8. Užsakovas gali tiesiogiai atsiskaityti su subtiekėjais, jei šie pareiškia tokį prašymą raštu. Subtiekėjui išreiškus norą pasinaudoti tiesioginio atsiskaitymo galimybe sudaroma trišalė sutartis tarp Užsakovo, Teikėjo ir subtiekėjo. Subtiekėjams galioja ta pati atsiskaitymo tvarka, kuri nustatyta Teikėjui. Su subtiekėjais atsiskaitoma tik už tinkamai suteiktas Paslaugas. Teikėjas turi teisę prieštarauti nepagrįstiems mokėjimams. Subtiekėjams tiesiogiai sumokėtų sumų dalimi mažinama Teikėjui mokėtina suma.
6.9. Užsakovas turi teisę reikalauti, jog esmines užduotis susijusias su teikiamomis paslaugomis atliktų pats Teikėjas, neperduodamas šių užduočių subtiekėjams.

7. ŠALIŲ ATSAKOMYBĖ

[bookmark: _Hlk87433111]7.1. Neatlikus apmokėjimo nustatytais terminais, Teikėjas turi teisę reikalauti mokėti 0,03 procento dydžio delspinigius už kiekvieną uždelstą dieną nuo vėluojamos sumokėti sumos. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo Užsakovo sąskaitos (ši diena neįskaitoma). Teikėjui pateikus reikalavimą sumokėti delspinigius, Užsakovas sumoka delspinigius per 30 dienų nuo reikalavimo gavimo dienos.
7.2. Jeigu Teikėjas vėluoja vykdyti sutartinius įsipareigojimus per Sutartyje nurodytą terminą, Užsakovas turi teisę be oficialaus įspėjimo ir neprarasdamas teisės į kitas savo teisių gynimo priemones pagal Sutartį pradėti skaičiuoti 0,03 procento dydžio delspinigius nuo laiku nesuteiktų Paslaugų mokėtinos dalies sumos pagal Sutarties sąlygas už kiekvieną termino praleidimo dieną, neviršijant 10 proc. bendros Sutarties kainos. Teikėjas delspinigius sumoka pervesdamas Užsakovui delspinigių sumą į Užsakovo banko sąskaitą per 30 dienų nuo reikalavimo gavimo dienos.
7.3. Jei apskaičiuoti delspinigiai viršija 10 proc. bendros Sutarties kainos arba Teikėjas Užsakovui nesumoka pagal pateiktą reikalavimą delspinigių ilgiau kaip 35 dienas, Užsakovas gali, prieš tai raštu įspėjęs Teikėją:
7.3.1. išskaičiuoti delspinigių sumą iš Teikėjui mokėtinų sumų;
7.3.2. nutraukti Sutartį ir / ar taikyti baudą.
7.4. Delspinigių ir baudos sumokėjimas neatleidžia Sutarties Šalių nuo įsipareigojimų pagal šią Sutartį vykdymo.
7.5. Sutartį nutraukus dėl Teikėjo kaltės, be jam priklausančio atlyginimo už faktiškai suteiktas Paslaugas, Teikėjas neturi teisės į jokių patirtų nuostolių ar žalos kompensaciją.
7.6. Jeigu Teikėjas nevykdo, netinkamai vykdo sutartinius įsipareigojimus, Užsakovas turi teisę:
7.6.1. taikyti Teikėjui baudą;
7.6.2. nutraukti Sutartį.
         7.7. Šalys susitaria, kad visi Sutartyje nereglamentuoti klausimai sprendžiami vadovaujantis Lietuvos Respublikos teise.
         7.8. Teikėjui netinkamai įvykdžius prisiimtus įsipareigojimus ir dėl jo kaltės Užsakovui patyrus žalą ar nuostolius, Užsakovas turės teisę reikalauti iš Teikėjo atlyginti nuostolius ir žalą, per 15 kalendorinių dienų nuo žalos atsiradimo dienos pateikdamas Teikėjui pagrįsta ir motyvuotą reikalavimą bei žalos dydį pagrindžiančius dokumentus. Teikėjas įsipareigoja per 14 kalendorinių dienų nuo Užsakovo reikalavimo gavimo dienos atlyginti  nuostolius ir žalą.

8. NENUGALIMOS JĖGOS APLINKYBĖS

[bookmark: _Hlk87433219] 8.1. Šalys atleidžiamos nuo atsakomybės už Sutarties nevykdymą ar netinkamą vykdymą, jeigu įrodo, kad tai įvyko dėl atsiradusių nenugalimos jėgos (force majeure) aplinkybių. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
         8.2. Šalis, negalinti vykdyti savo įsipareigojimų dėl nenugalimos jėgos (force majeure) aplinkybių, privalo kaip galima greičiau, bet ne vėliau kaip per 3 (tris) darbo dienas, pranešti apie tai kitai Šaliai. Šios pareigos neįvykdžiusi Šalis privalo atlyginti dėl to atsiradusius kitos Šalies nuostolius. Jei Šalys viena kitos neinformuos, bus laikoma, kad tokių aplinkybių nebuvo. Esant tokioms aplinkybėms, šios Sutarties vykdymo terminas pratęsiamas tiek, kiek tęsiasi šios aplinkybės. Tai patvirtinama rašytiniu Šalių susitarimu.

9. SUTARTIES KEITIMAS IR NUTRAUKIMAS

9.1. Sutarties sąlygos sutarties galiojimo laikotarpiu negali būti keičiamos, išskyrus tokias Sutarties sąlygas, kurias galima keisti Lietuvos Respublikos viešųjų pirkimų įstatymo 89 straipsnyje nustatyta tvarka, nepažeidžiant Lietuvos Respublikos viešųjų pirkimų įstatymo 17 straipsnyje nustatytų principų bei tikslų. 
9.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant viešojo pirkimo konkurso sąlygas, Šalys gali keisti tik neesmines Sutarties sąlygas. 
9.3. Sutarties vykdymo laikotarpiu gali būti: 
9.3.1. atliekami techninio pobūdžio pakeitimai, kurie visiškai neįtakoja Šalių tarpusavio įsipareigojimų turinio pakeitimo (pvz. Sutarties Šalių rekvizitai, techninės klaidos, taisomos Sutarties nuostatos, kurios prieštarauja imperatyviems teisės aktų reikalavimams);
9.3.2. keičiami įkainiai / kaina pagal Sutarties nuostatas; 
[bookmark: _Hlk135129324]9.3.3. keičiami Teikėjo pasiūlyme nurodyti specialistai tik tuo atveju, jei jie atleidžiami, išeina iš darbo, suserga ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties įgyvendinimu. Teikėjas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą pirkimo dokumentuose nurodytiems kvalifikacijos reikalavimams (kai taikoma);
9.3.4. keičiamas subtiekėjas, kuris netinkamai vykdo įsipareigojimus arba sustabdo savo veiklą, taip pat tuo atveju, kai subtiekėjas nepajėgus vykdyti įsipareigojimų dėl iškeltos bankroto bylos, bankroto proceso vykdymo ne teismo tvarka, restruktūrizavimo, priverstinio likvidavimo procedūros arba jam vykdomų analogiškų procedūrų, arba esant kitoms objektyvioms aplinkybėms. Teikėjas savo prašymą, pakeisti subtiekėją kitu, Užsakovui pateikia raštu, nurodydamas pakeitimo priežastis bei pridėdamas atitinkamus dokumentus;
9.3.5. keičiami Paslaugų teikimo terminai (jei taikoma).
9.4. Sutarties galiojimo laikotarpiu Šalis, inicijuojanti Sutarties sąlygų dėl esminių Sutarties nuostatų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims tarpusavyje susitarus dėl Sutarties sąlygų keitimo šie keitimai įforminami ir tampa Sutarties dalimi.  
9.5. Užsakovas turi teisę vienašališkai nutraukti Sutartį, nuo to momento, kai sužino, kad:
9.5.1. Teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
9.5.2. keičiasi Teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui, išskyrus atvejus, kad dėl šių pasikeitimų keičiama Sutartis.
9.6. Jeigu viena Šalis neįvykdo ar netinkamai įvykdo Sutartimi prisiimtus įsipareigojimus ir tai vadovaujantis Lietuvos Respublikos civilinio kodekso 6.217 straipsniu yra esminis Sutarties pažeidimas, kita Šalis gali vienašališkai nutraukti Sutartį apie tai pranešusi Sutartį pažeidusiai Šaliai prieš 14 (keturiolika) kalendorinių dienų.
9.7. Sutartis gali būti nutraukta esant pagrindams, nurodytiems Lietuvos Respublikos viešųjų pirkimų įstatymo 90 straipsnyje, laikantis šiame straipsnyje nustatytos tvarkos.
9.8. Sutartis nutraukiama nesuėjus Sutartyje numatytam terminui tuo atveju, jeigu Užsakovas nebevykdo funkcijų, kurioms atlikti buvo sudaryta Sutartis.
9.9. Sutarties nutraukimas įforminamas Šalių susitarimu dėl Sutarties nutraukimo, išskyrus atvejus numatytus Sutarties 9.6 - 9.8 papunkčiuose, kai Sutartis gali būti nutraukiama vienašališku Šalies pranešimu. 
9.10. Visiškai pagal Sutartį atsiskaičiusi Šalis siunčia kitai Šaliai pranešimą apie tinkamą savo įsipareigojimų įvykdymą.

10. GINČŲ SPRENDIMAS

10.1. Visus ginčus, klausimus ar nesutarimus dėl Sutarties sąlygų, kurie gali atsirasti, vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaujantis pirkimo dokumentais, Teikėjo pasiūlymu, Lietuvos Respublikos viešųjų pirkimų įstatymu, Lietuvos Respublikos civiliniu kodeksu ir kitais teisės aktais.
10.2. Bet kokie nesutarimai ar ginčai, kylantys tarp Šalių dėl Sutarties, sprendžiami Šalių tarpusavio susitarimu. Šalims nepavykus susitarti per 30 (trisdešimt) darbo dienų, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, sprendžiami Lietuvos Respublikos įstatymų nustatyta tvarka.
          10.3. Šiai Sutarčiai taikoma ir ji aiškinama pagal Lietuvos Respublikos teisę.

11. SUSIRAŠINĖJIMAS

11.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą už sutartį atsakingam asmeniui:

	
	Užsakovo vardu
	Teikėjo vardu

	Už Sutartį atsakingo asmens vardas, pavardė
	
	

	Adresas
	
	

	Telefonas
	
	

	El. paštas
	
	



	11.2. Jei pasikeičia Šalies adresas ir (arba) kiti duomenys, tokia Šalis turi informuoti kitą Šalį pranešdama ne vėliau kaip prieš 7 (septynias) kalendorines dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

12. KITOS SĄLYGOS

12.1. Sutartis sudaroma 1 (vienu) egzemplioriumi ir pasirašoma Šalių kvalifikuotais elektroniniais parašais Lietuvos Respublikos teisės aktų nustatyta tvarka.
12.2. Sutarties priedai: 
1 priedas. Metrologinės patikros, kalibravimo paslaugų techninė specifikacija, ___ lapai.

13. KITI DOKUMENTAI, SUDARANTYS NEATSIEJAMĄ ŠIOS SUTARTIES DALĮ

13.1. Viešąjį pirkimą laimėjusio dalyvio pasiūlymas.
13.2. Metrologinės patikros, kalibravimo paslaugų viešojo pirkimo dokumentai.

